F

3. การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์

1.1 น้ำมันหล่อลื่น เป็นสินค้าที่จำเป็นในการหล่อลื่นเครื่องยนต์ สำหรับรถยนต์, รถตัก, รถไถ,
รถบรรทุก และเครื่องจักรที่ใช้ในอุตสาหกรรมทุกชนิด

ตารางแสดงลักษณะผลิตภัณฑ์ของ น้ำมันหล่อลื่น

+----------------+--------------+----------------+--------------------+
| ชื่อผลิตภัณฑ์       | ลักษณะผลิตภัณฑ์  | ลักษณะการใช้งาน  | คุณสมบัติพิเศษ         |
|                |              |                |                    |
|                | (ขนาดบรรจุ)   |                |                    |
+----------------+--------------+----------------+--------------------+
| 1.             | บรร          | หล่อลื่นระ        | ทนความร้อนได้สูงช่วยท  |
| น้ำม            | จุในภาชนะขนาด | บบเครื่องยนต์และช | ำความสะอาดเครื่องยนต์ |
| ันหล่อลื่นเครื่องยนต์ |              | ่วยระบายความร้อน |                    |
|                | 1 -200 ลิตร   |                |                    |
+----------------+--------------+----------------+--------------------+
| 2. น้ำมันไฮโดรลิค | บรร          | ใช้เป็นตัวกลา     | ป้องกันการสึกหรอและ   |
|                | จุในภาชนะขนาด | งในการส่งถ่ายกำล | มีอายุการใช้งานยาวนาน |
|                |              | ังในระบบไฮโดรลิค |                    |
|                | 1 -200 ลิตร   |                |                    |
+----------------+--------------+----------------+--------------------+
| 3. น้ำมันเกียร์    | บรร          | หล่อลื่นระบ       | สามารถรับแรงกดได้สูง  |
|                | จุในภาชนะขนาด | บเฟืองส่งถ่ายกำลัง |                    |
|                |              |                |                    |
|                | 1 -200 ลิตร   |                |                    |
+----------------+--------------+----------------+--------------------+
| 4. น้ำมันหล่อลื่น   | บรร          | หล่อลื่นเครื่องย    | ในกรณี 2            |
|                | จุในภาชนะขนาด | นต์มอเตอร์ไซด์ชนิด | จังหวะต้องเป็นชนิด     |
| รถจักรยานยนต์    |              | 4 และ 2 จังหวะ  | ลดควันขาวตามมาตรฐาน |
|                | 0.5 - 200    |                | สมอ.*              |
|                | ลิตร          |                |                    |
+----------------+--------------+----------------+--------------------+
| 5. น้ำมันเบรค    | บรร          | ใช้เป็นตัว        | ทนความร้อนสูง        |
|                | จุในภาชนะขนาด | กลางในการส่งถ่าย | ผสานเข้ากับน้ำได้      |
|                |              | กำลังในระบบเบรค |                    |
|                | 0.5 - 200    |                |                    |
|                | ลิตร          |                |                    |
+----------------+--------------+----------------+--------------------+
| 6.             | บรร          | น้ำมันหล่อลื่นเครื่อ  | -                  |
| น้ำมันเกรดธรรมดา | จุในภาชนะขนาด | งจักรกลการเกษตร |                    |
|                |              |                |                    |
|                | 3 - 200 ลิตร  |                |                    |
+----------------+--------------+----------------+--------------------+

หมายเหตุ : * สมอ. หมายถึง สำนักงานมาตรฐานผลิตภัณฑ์อุตสาหกรรม

1.2 จาระบี เป็นสารหล่อลื่นกึ่งแข็งกึ่งเหลวไม่สามารถไหลเทได้หรือไหลเทได้ยาก
ทนต่อความชื้นความร้อน และแรงกระแทก เหมาะสำหรับการใช้งานในชิ้นส่วนของเครื่องยนต์
เครื่องจักรที่ไม่สามารถปิดผนึกให้มิดชิด หรือต้องมีการเสียดสีมาก

ตารางแสดงลักษณะผลิตภัณฑ์ จาระบี

+------------+----------------+---------------------+-----------------+
| ชื่อผลิตภัณฑ์   | ลักษณะผลิตภัณฑ์    | ลักษณะการใช้งาน       | คุณสมบัติพิเศษ      |
|            |                |                     |                 |
|            | (ขนาดบรรจุ)     |                     |                 |
+------------+----------------+---------------------+-----------------+
| 1. จาระบี   | บรรจุเป็นกิโล     | ใช้กับงานที่มีรอบจัด      | เนื้อจะคงสภาพดีอ   |
| เกรดสูง     | กรัมหรือปอนด์ขนาด | แรงกดสูงและอุณหภูมิสูง   | ยู่เสมอในขณะใช้งาน |
|            | 0.25 – 185 กก. |                     | และทนความร้อนได้ดี |
| ยี่ห้อ เทรน   |                |                     |                 |
+------------+----------------+---------------------+-----------------+
| 2. จาระบี   | บรรจุเป็นกิโล     | สามารถจับติดผิวหน้าโล   | คุณภาพยอดเยี่ยมใน  |
| เกรดธรรมดา | กรัมหรือปอนด์ขนาด | หะได้ดีในขณะที่เคลื่อนไหว | การป้องกันน้ำชะล้าง |
|            | 0.25 – 185 กก. | เพื่อป้องกันการสึกหรอ    | แ               |
| ยี่ห้อ จระเข้  |                |                     | ละเกาะติดโลหะได้ดี |
+------------+----------------+---------------------+-----------------+

1.3 แบตเตอรี่ เป็นอุปกรณ์เก็บสำรองพลังงานไฟฟ้า สามารถนำไปใช้ได้ทันที
เนื่องจากเป็นไฟฟ้ากระแสตรงไม่เหมือนกับไฟฟ้าที่ใช้ภายในอาคารบ้านเรือน
จึงเป็นส่วนประกอบสำคัญสำหรับรถยนต์ และยานยนต์ชนิดต่างๆ
โดยเป็นอุปกรณ์ที่จ่ายกระแสไฟฟ้าสำหรับจุดสตาร์ทเครื่องยนต์
และเป็นแหล่งพลังงานให้กับอุปกรณ์ส่องสว่างและอุปกรณ์อื่นๆ

ตารางแสดงลักษณะผลิตภัณฑ์ แบตเตอรี่

  ------------- -------------------------------------------------------- ---------------------------------------- -------------------------------
  ชื่อผลิตภัณฑ์      ลักษณะผลิตภัณฑ์                                              ลักษณะการใช้งาน                            คุณสมบัติพิเศษ

  แบตเตอรี่ รถยนต์ รูปทรงสี่เหลี่ยมซึ่งมีหลายขนาดขึ้นอยู่กับความต้องการจำนวนแอมป์ของลูกค้า   ติดตั้งในเครื่องยนต์ทำหน้าที่จ่ายไฟและเก็บสำรองไฟ   ติดตั้งใช้งานได้ทันที,ไฟแรง, ทนทาน
                                                                                                                  และมีอายุการใช้งานนานรับประกันลูกค้า
                                                                                                                  12-18 เดือน
  ------------- -------------------------------------------------------- ---------------------------------------- -------------------------------

2. ลักษณะของฤดูกาลต่อการดำเนินธุรกิจ

น้ำมันหล่อลื่นและจาระบีจะได้รับผลกระทบจากเรื่องของฤดูกาลไม่มากนัก
แม้ฤดูฝนการคมนาคมจะลดลงหรือการก่อสร้างชะลอตัว
แต่ในภาคเกษตรกรรมก็มีความจำเป็นต้องใช้เครื่องยนต์เพิ่มขึ้น
ส่วนผลิตภัณฑ์แบตเตอรี่เป็นสินค้าที่มีอายุการใช้งานของตัวผลิตภัณฑ์เอง
ไม่มีผลกระทบจากฤดูกาลแต่อย่างใด

3. การขอรับการส่งเสริมการลงทุน

บริษัทฯ ไม่ได้เป็นบริษัทที่ขอรับการส่งเสริมการลงทุน

4. การตลาดและภาวะการแข่งขัน

4.1 นโยบายและลักษณะการตลาดของผลิตภัณฑ์

บริษัทสามารถยืนหยัดอยู่ได้พร้อมกับชื่อเสียงที่ดีมาตลอด 49 ปี
ทั้งนี้เพราะบริษัทได้ให้ความสำคัญต่อความพึงพอใจของลูกค้าเป็นหลัก
จึงเน้นการทำงานในเรื่องของคุณภาพของสินค้าและบริการที่ดี
จนเป็นที่เชื่อถือทั้งจากลูกค้าในประเทศและต่างประเทศ

กลยุทธ์การแข่งขัน ที่บริษัทให้ความสำคัญอย่างสม่ำเสมอ คือ

1.  สินค้าต้องทันสมัยและหลากหลาย

2.  สินค้าต้องมีคุณภาพที่ได้มาตรฐานเป็นที่ยอมรับของลูกค้าแต่ละระดับ

3.  ต้องบริการลูกค้าให้ได้รับความพึงพอใจสูงสุดทั้งก่อนและหลังการขาย

4.  การบริหารข้อมูลภายในแบบเชื่อมโยงกันทุกหน่วยงานเพื่อความรวดเร็วและมีประสิทธิภาพ

5.  มีทีมวิจัยพัฒนาสภาวะการตลาดและการแข่งขันอย่างใกล้ชิดและต่อเนื่อง

6.  เป้าหมายของนโยบายราคา คือลูกค้าของบริษัทต้องแข่งขันกับคู่แข่งในตลาดระดับเดียวกันได้

7.  นโยบายส่งเสริมการขาย โฆษณาและประชาสัมพันธ์ผ่านสื่อต่างๆอย่างต่อเนื่อง
    เพื่อให้ยี่ห้อสินค้า (Brand Royalty) ของบริษัทได้เข้าถึงกลุ่มลูกค้าเป้าหมายได้มากที่สุด

ลักษณะลูกค้า

ลักษณะลูกค้าของบริษัท แบ่งได้ 4 ประเภทใหญ่ๆ ดังนี้

1. ลูกค้าในประเทศที่จำหน่ายผลิตภัณฑ์ต่อให้กับผู้บริโภค

2. ลูกค้าที่นำผลิตภัณฑ์ไปเป็นส่วนหนึ่งของการประกอบธุรกิจ เช่น ผู้ผลิต , การเดินรถขนส่ง
เป็นต้น

3. ลูกค้าประเทศตามแนวชายแดน

4. ลูกค้าต่างประเทศ

ลูกค้าสำคัญ บริษัทให้ความสำคัญกับลูกค้าทุกรายเท่าเทียมกัน
บริษัทไม่มีลูกค้ารายหนึ่งรายใดที่มียอดการจำหน่ายมากกว่าร้อยละ 10 ของยอดการจำหน่ายรวม

กลุ่มลูกค้าเป้าหมาย มีดังนี้

1.  ร้านค้าปลีกน้ำมันหล่อลื่น จาระบี และแบตเตอรี่

2.  ศูนย์บริการรถยนต์และร้านซ่อมรถยนต์

3.  ร้านค้าส่งที่จำหน่ายผลิตภัณฑ์เกี่ยวกับรถยนต์ ทั้งการหล่อลื่น และแบตเตอรี่

4.  ลูกค้าซึ่งเป็นผู้ค้าส่งในประเทศแถบชายแดน เช่น ลาว, เขมร และพม่า เป็นต้น

5.  ผู้บริโภครายใหญ่ที่ประกอบธุรกิจ โรงงานอุตสาหกรรม โรงงานประกอบรถยนต์ กิจการขนส่ง
    กิจการรถโดยสาร งานโยธา การประมง และ การทำเหมืองแร่

6.  ลูกค้า OEM (Original Equipment Manufacturing)

7.  กลุ่มร้านค้าสะดวกซื้อโดยเน้นที่สินค้าแบตเตอรี่เติมกรดพร้อมใช้

8.  ลูกค้าซึ่งเป็นผู้ค้าส่งในต่างประเทศ กระจายไปในทวีปต่างๆ คือ เอเซีย ตะวันออกกลาง
    ยุโรป อัฟริกา และ โอเซี่ยนเนีย เป็นต้น

การจำหน่ายและช่องทางการจำหน่าย

1.  ลูกค้าในประเทศและประเทศแถบชายแดน

  บริษัทมีทีมขายแยกเป็นส่วนขายกรุงเทพฯและส่วนขายต่างจังหวัดที่มีประสิทธิภาพครอบคลุมทั่วประเทศและประเทศแถบชายแดน
  เพื่อให้บริการและทำการติดต่อกับลูกค้าโดยตรง

2.  ลูกค้าต่างประเทศ มีช่องทางการจัดจำหน่าย

  บริษัทมีฝ่ายกิจการต่างประเทศบริการลูกค้าต่างประเทศโดยตรง
  ลูกค้าส่วนใหญ่เป็นลูกค้าที่ติดต่อกันมานาน ลูกค้าที่ผ่านการแนะนำจากนายหน้า
  และลูกค้าจากข้อมูลใน Web site ของกระทรวงพาณิชย์

สัดส่วนรายได้ในประเทศและต่างประเทศ ในปี 2550 เท่ากับ 56.20% : 43.80%

4.2 ภาวะการแข่งขัน

1. ภาวะอุตสาหกรรมและการแข่งขันของน้ำมันหล่อลื่น

ตลาดในประเทศบริษัทผู้ค้าน้ำมันรายใหญ่ซึ่งเป็นเจ้าของสถานีบริการน้ำมันเองยังคงครองตลาดน้ำมันหล่อลื่นของรถยนต์นั่ง
ผู้ค้าน้ำมันหล่อลื่นรายอื่นๆ
รวมถึงกลุ่มบริษัทต้องปรับกลยุทธ์เน้นเจาะตลาดในส่วนนอกสถานีบริการน้ำมัน คือ ร้านค้าปลีก
ร้านค้าส่ง ผู้ใช้รายใหญ่ ภาคอุตสาหกรรม รวมถึงการรับจ้างผลิต
การแข่งขันจึงค่อนข้างรุนแรงโดยมุ่งแข่งขันในด้านคุณภาพและราคาเป็นสำคัญ
กลุ่มบริษัทจึงเน้นการปรับปรุงพัฒนา ทั้งคุณภาพ ราคา รูปลักษณ์ของผลิตภัณฑ์
การจัดแผนงานส่งเสริมการขาย การโฆษณาประชาสัมพันธ์
รวมทั้งการจัดหรือให้การสนับสนุนกิจกรรมเพื่อสังคมและกีฬาต่างๆ อย่างต่อเนื่องและสม่ำเสมอ

2. ภาวะอุตสาหกรรมและการแข่งขันของจาระบี

อุตสาหกรรมจาระบีจะขยายตัวตามการเจริญเติบโตของภาคอุตสาหกรรมการผลิต
และปริมาณการใช้ยานยนต์
เพราะจาระบีเป็นสิ่งจำเป็นต่อระบบการทำงานของเครื่องยนต์และเครื่องจักร
ดังนั้นตลาดจึงมีอัตราความต้องการใช้ที่ค่อนข้างแน่นอน
และเพิ่มมากขึ้นตามอัตราการเติบโตของภาคอุตสาหกรรมการผลิตต่างๆ กลุ่มบริษัทถือได้ว่าเป็น 1
ใน 5 บริษัทผู้ผลิตจาระบีรายใหญ่ที่สุดในประเทศ ช่องทางการจำหน่ายที่สำคัญของกลุ่มบริษัท
คือตลาดนอกสถานีบริการน้ำมัน ตลาดประเทศแถบชายแดน และตลาดต่างประเทศ
รวมถึงการรับจ้างผลิต

3. ภาวะอุตสาหกรรมและการแข่งขันของแบตเตอรี่รถยนต์

ตลาดของแบตเตอรี่มี 2 ส่วน คือ ตลาดรถใหม่ (Original Equipment Market-OEM)
และตลาดชิ้นส่วนทดแทน (Replacement Equipment Market-REM)
แบตเตอรี่จะมีอายุการใช้งานประมาณ 2 ปีเทียบกับตัวรถที่มีอายุ 5 – 8 ปี
ดังนั้นตลาดชิ้นส่วนทดแทนจะมีสัดส่วนที่มากกว่าตลาดรถใหม่อยู่ค่อนข้างมาก
ดังนั้นจึงมีการแข่งขันในตลาดทดแทนมาก
กลุ่มบริษัทใช้ร้านค้าตามพื้นที่ต่างๆทั่วประเทศเป็นผู้กระจายสินค้า มีกลยุทธ์ทางด้านราคา โฆษณา
ประชาสัมพันธ์ อย่างต่อเนื่อง
และที่สำคัญคือความตั้งใจพัฒนาคุณภาพของแบตเตอรี่ให้มีประสิทธิภาพการใช้งานสูงขึ้น
มีอายุการใช้นานขึ้น โดยมีเป้าหมายคือความพึงพอใจสูงสุดสำหรับผู้บริโภค

4.3 สถานภาพและศักยภาพในการแข่งขัน

1. น้ำมันหล่อลื่น กลุ่มบริษัทมีโรงงานทั้งผลิตน้ำมันหล่อลื่นและภาชนะบรรจุเอง
ทำให้บริษัทอยู่ในฐานะที่พร้อมสำหรับการแข่งขันทั้งด้านคุณภาพและราคา

2. จาระบี กลุ่มบริษัทมีโรงงานผลิตเอง
อีกทั้งครองส่วนแบ่งตลาดในประเทศและประเทศแถบชายแดนในสัดส่วนที่ค่อนข้างสูงตลอดหลายปีที่ผ่านมาจนถึงปัจจุบัน
เนื่องจากมีคุณภาพของสินค้าที่โดดเด่นและมีนโยบายราคาที่พอเพียงเป็นหลัก

3. แบตเตอรี่ บริษัทเน้นการผลิตแบตเตอรี่นวัตกรรมใหม่ภายใต้ชื่อ โบลีเด้น SMF
ที่สามารถแกะกล่องพร้อมใช้งานภายใน 5 นาที ไม่มีรู ไม่ต้องเติมน้ำกลั่นตลอดอายุการใช้งาน
จึงใช้งานง่าย เหมาะกับยุคสมัยใหม่ อีกทั้งเก็บไฟได้นานกว่าแบบเดิมถึง 5 เท่า
และรับประกันนานถึง 18 เดือน จึงเป็นที่นิยมของตลาดต่างประเทศมาก ในปี2550
ที่ผ่านมาก็สามารถทำตลาดในประเทศได้อย่างน่าพอใจจากยอดขายในปี2549ที่ 155.83
ล้านบาทเพิ่มเป็น 260.08 ล้านบาทในปี2550

4.4 ข้อได้เปรียบและข้อเสียเปรียบของบริษัทเมื่อเปรียบเทียบกับคู่แข่งขัน

ข้อได้เปรียบ

1. ด้านการตลาด บริษัทดำเนินงานมานานถึง 49 ปี
จึงมีความเข้าใจในตัวลูกค้าและการตลาดที่เข้าถึงผู้บริโภคเป็นอย่างดี
มีการปรับเปลี่ยนกลยุทธ์ทางการตลาดให้ทันสมัย ส่งเสริมการขาย โฆษณา
และประชาสัมพันธ์ให้ลูกค้ารับรู้และมีส่วนร่วมกับบริษัทได้อย่างสม่ำเสมอและทั่วถึง

2. ด้านสินเชื่อ บริษัทมีนโยบายการให้สินเชื่อที่มีประสิทธิภาพและทันสมัย
มีความยืดหยุ่นกับลูกค้าทุกๆระดับ

3. ด้านการผลิต บริษัทปรับปรุงพัฒนาผลิตภัณฑ์ และเทคโนโลยี่ในการผลิตอย่างต่อเนื่อง
ให้สามารถผลิตสินค้ามากแบบในเวลาสั้น เพื่อให้ทันกับความต้องการที่หลากหลายของลูกค้าทุกระดับ
ให้ทันกับความก้าวหน้าของเทคโนโลยีของโลกปัจจุบันซึ่งเน้นการมีคุณภาพคุ้มกับราคาที่สามารถมัดใจลูกค้าให้เกิดความมั่นใจเชื่อถือในตัวผลิตภัณฑ์ของบริษัทแบบยั่งยืน

4. ด้านบุคลากร บริษัทมีทั้งพนักงานขายที่มากพอสำหรับการควบคุมพื้นที่ทุกจังหวัดในประเทศ
มีพนักงานฝ่ายผลิต ฝ่ายบริการขาย และจัดส่งของ
ที่พร้อมจะให้บริการลูกค้าด้วยความรวดเร็วและทันต่อเหตุการณ์

ข้อเสียเปรียบ

บริษัทเสียเปรียในด้านช่องทางการจัดจำหน่ายผลิตภัณฑ์น้ำมันหล่อลื่น
เนื่องจากบริษัทไม่มีสถานีบริการน้ำมันเป็นของตนเอง

5. การจัดหาผลิตภัณฑ์

5.1 ลักษณะการจัดให้ได้มาซึ่งผลิตภัณฑ์

1. ผู้ผลิตและกำลังการผลิต

  บริษัท พรีเมีย ลูบริแค้นท์ จำกัด (บริษัทย่อย) เป็นผู้ผลิตน้ำมันหล่อลื่น มีกำลังการผลิตเต็มที่
  เท่ากับ 66.54 ล้านลิตรต่อปี

  บริษัท สยามลูบริแค้นท์อินดัสทรี่ จำกัด (บริษัทย่อย) เป็นผู้ผลิตจาระบี มีกำลังการผลิตเต็มที่
  สำหรับจาระบี เกรดสูง เท่ากับ 17.39 ล้านกิโลกรัมต่อปี และจาระบี เกรดธรรมดา เท่ากับ
  19.87 ล้านกิโลกรัมต่อปี

  บริษัท สยามแบตเตอรี่อินดัสทรี่ จำกัด (บริษัทย่อย) เป็นผู้ผลิตแบตเตอรี่ มีกำลังการผลิตเต็มที่
  เท่ากับ 1,200,000 ลูกต่อปี

ปัจจุบันกลุ่มบริษัทมีกำลังการผลิตที่สามารถรองรับตลาดทั้งในและต่างประเทศได้อย่างเพียงพอ

 2. การจัดหาวัตถุดิบหลัก

  น้ำมันพื้นฐาน (ฺBase Oil) ซื้อจากแหล่งผลิตภายในประเทศ : บริษัท ไทยลู้บเบส จำกัด
  (มหาชน)

  สารเพิ่มคุณภาพ (Additive) ซื้อจาก : บริษัทผลิตวัสดุเคมีภัณฑ์ (Chemical House)
  ในต่างประเทศโดยวิธีนำเข้าและซื้อผ่านตัวแทนในประเทศ

  ตะกั่วผสมซื้อจากแหล่งผลิตภายในประเทศ : บจก.เบอร์กโซ่เมตัลส์ (ไทย)

  ตะกั่วบริสุทธิ์ ซื้อจากภายในประเทศ : บจก.ไทยนันฯ

  เปลือกหม้อพลาสติก ซื้อจากภายในประเทศ : บริษัท ศรีไทยซุปเปอร์แวร์ จำกัด (มหาชน)

3.  ผู้จำหน่ายวัตถุดิบรายใหญ่ (มียอดซื้อมากกว่าร้อยละ 10 ของยอดซื้อตามงบการเงินรวม)

+--------------------------+------+----------+----------+------------+
| ชื่อผู้จำหน่ายวัตถุดิบ           | ปร   | ชนิดสินค้า  | ระดับค    | ระ         |
|                          | ะเทศ |          | ุณภาพสินค้า | ยะเวลาที่เป็น |
|                          |      |          |          |            |
|                          |      |          |          | คู่ค้ากัน      |
+--------------------------+------+----------+----------+------------+
| บมจ. ไทยลู้บเบส            | ไทย  | น        | ดีมาก     | 13 ปี       |
|                          |      | ้ำมันพื้นฐาน |          |            |
+--------------------------+------+----------+----------+------------+
| CHESTERFIELD             | U.   | สาร      | ดีมาก     | มากกว่า 10  |
| INTERNATIONAL, INC.      | S.A. | เพิ่มคุณภาพ |          | ปี          |
+--------------------------+------+----------+----------+------------+

แต่อย่างไรก็ตาม การสูญเสียผู้จำหน่ายวัตถุดิบตามรายชื่อข้างต้นไม่ส่งผลกระทบต่อบริษัท
เนื่องจากยังสามารถจัดหาวัตถุดิบได้จากผู้จำหน่ายในประเทศรายอื่น และผู้จำหน่ายจากต่างประเทศ

  5.2 กระบวนการผลิต และการกำจัดวัตถุดิบเหลือใช้

กระบวนการผลิตแบตเตอรี่ เป็นระบบปิด (Closed Loop)
ทำให้ไม่มีปัญหาต่อสภาพสิ่งแวดล้อมบริเวณโรงงานและรอบนอกโรงงาน

กระบวนการผลิตน้ำมันหล่อลื่น และจาระบี
ขั้นตอนการผลิตอยู่ภายในท่อส่งหรือภาชนะปิดตลอดกระบวนการ
และมีของเสียจากกระบวนการน้อยมาก

ของเสียและวัสดุเหลือใช้จากการผลิต โรงงานผลิตทั้ง 3 แห่ง ได้จัดให้มีบ่อสำหรับบำบัดน้ำเสีย
และมีการจัดจ้างผู้ประกอบการภายนอกในการทำลายของเสียให้ถูกต้องตามระเบียบของกรมโรงงานอุตสาหกรรม
ตามประกาศกระทรวงอุตสาหกรรมฉบับที่ 1 และ ฉบับที่ 6

6. งานที่ยังไม่ได้ส่งมอบ

- ไม่มี –